b'\n_START_ARTICLE_\nKumulonimbus capillatus\n_START_PARAGRAPH_\nKumulonimbus capillatus ali razviti nevihtni oblak je zelo masivni oblak. Njegova zna\xc4\x8dilnost, ki ga lo\xc4\x8di od drugih oblakov, je njegov zgornji del, ki ga sestavljajo majhni ledeni kristali in ima pogosto obliko nakovala, peresa ali pa ima obliko prostranih neurejenih las._NEWLINE_Je edini oblak, ki se lahko \xc5\xa1iri od skoraj zameljskega povr\xc5\xa1ja navzgor do tropopavze. Prina\xc5\xa1a de\xc5\xbe, plohe, to\xc4\x8do in veter. Vertikalno premikanje zraka v oblaku in okoli oblaka je lahko zelo nevarno za letala. Zgornji del oblaka se lahko raz\xc5\xa1irja vodoravno na razli\xc4\x8dnih nadmorskih vi\xc5\xa1inah._NEWLINE_Povzro\xc4\x8da lahko tudi zelo vidno virgo._NEWLINE_Nevihtni oblaki imajo lahko dve razvojni stopnji. Pri prvi nastajajo ple\xc5\xa1asti (Kumulonimbus calvus), pri drugi pa dlakasti (Kumulonimbus capillatus) oblaki. S temi izrazi opisujejo vremenoslovci za\xc4\x8detno in kon\xc4\x8dno obliko nevihtnih oblakov.'